
The transliteration emulates the conventions of Nagari script.
Therefore, many word boundaries are not marked by blanks.
## Revisions:

# Text
ālambanaparīkṣā (āp)
ācāryadiṅnāgakṛtā
namaḥ sarvabuddhabodhisattvebhyaḥ
yadyapīndriyavijñaptergrāhyāṃśaḥ(=aṇavaḥ) kāraṇaṃ bhavet| atadābhatayā tasyā nākṣavadviṣayaḥ sa tu(aṇavaḥ) // āp_1 //
yadābhāsā na tasmāt sā dravyābhāvāt dvicandravat /
evaṃ bāhyadvayañcaiva na yuktaṃ matigocaraḥ // āp_2 //
sādhanaṃ sañcitākāramicchanti kila kecana /
aṇvākāro na vijñapterarthaḥ kaṭhinatādivat // āp_3 //
bhaveddhaṭaśarāvādestathā sati samā matiḥ /
ākārabhedādbhedaścet, nāsti tu dravyasatyaṇau // āp_4 //
pramāṇabhedābhāvāt saḥ, adravye 'sti tataḥ sa hi /
aṇūnāṃ parihāre hi tadābhajñānaviplavāt // āp_5 //
yadantarjñeyarūpaṃ tu vahirvadavabhāsate /
so 'rtho vijñānarūpatvāttatpratyayatayāpi ca // āp_6 //
ekāṃśaḥ pratyayo 'vītāt śaktyarpaṇātkrameṇa[vā] /
sahakārivaśādyaddhi śaktirūpaṃ [tat] indriyam // āp_7 //
sā cāviruddhā vijñapterevaṃ viṣayarūpakam /
pravartate 'nādikālaṃ śaktiścānyonyahetuke // āp_8 //
ityācāryadiṅnāgakṛtā ālambanaparīkṣāprakaraṇakārikā samāptā

